Noticia vuirpicionis in Sedgiaco castro facta ab Hugone comite. Ibique veniens bonæ memoriæ domnus Vivianus prior, cum aliis sibi coherentibus fratribus, cœpit se proclamare quod ipse et pater ejus injuste a loco Cluniaco res in pago Augustodunense sitas abstulissent, in villa que vulgo appellatur Colonicas. Tunc ipse comes prudenti cum suis consilio abito, et sanctis fratribus cumperiens rectitudinem, jussit talem notitiam sancto loco Cluniaco conscribi, ut ipse nec ullus suorum, presentium videlicet hac futurorum, a francis hominibus nec a servis in predicta villa commanentibus audeat exactiones aliquas distringendo, nec mansionaticos facere. Quapropter, inquit, ut Deum propicium habere possim, tam ego Hugo comes, quam mater mea Adelaydis, et frater meus Mauricius et tam pro absolutione pii patris [nostri] Lantberti, necnon et nostrorum relaxandis piaculis, a presenti die et deinceps, ab omni servicio francorum hominum in predicta villa Colonicas conmanentium, et tam de alodis vel pascuis, vel quicquid modo possidere videntur, vel ad augendum in futurum adquirere potuerunt, quesitum et ad inquirendum, in omnibus Dei nomine, liberam hac firmissimam habeant licentiam. Quod si quis in presenti aut in futurum aliquis successorum nostrorum disrumpere hanc a nobis factam noticiam aut violare conaverit, iram superni judicis incurrat, et cum Juda, mercatore pessimo, pœnas æternas; et, nisi resipuerit, gehennali cruciatu tam qui fecerint, quam et qui consenserint nodati permaneant. Et ut hæc notitia firma permaneat, manibus propriis eam subterfirmavimus et fidelibus nostris firmando porreximus. Actum Sedgiaco castro publice. S. Hugonis comitis. S. Mauricii comitis, fratris ejus. S. Adeleydis, matris eorum, comitisse. S. Rocleni. S. Idmari. S. Leutboldi. S. Alberici. S. Libberti. S. Rodulfi prepositi.